Поштовани родитељи,

Према мишљењу стручњака из области развоја детета, наводимо битне ствари које дете треба да зна када крене у 1. разред.

Уколико већину наведених радњи дете самостално изводи, значи да му је неуро- мишићна спрега зрела за обуку извођења графомоторичког чина који је основа писања.

* Да се самостално облачи и свлачи, обува, изува, везује пертле.
* Да самостално слаже своје ствари ( смотава чарапице).
* Сам уме да очисти своје ципеле.
* Самостално се храни, користећи комплетан прибор за јело.
* Самостално користи тоалет.
* Успешно ређа лего коцке, пузле, ниже перле, игра се са боцкалицама, меси и обликује пластелин,сече маказама, одлепљује колаж папир.
* Хвата и баца лопту једном руком.
* Има правилан хват оловке.
* Црта просторно организовано, боји без преласка линије.
* Може да прецрта када види круг, троугао, квадрат, знак плус.
* Латрерално је опредељено- оловку користи искључиво левом или десном руком. Уколико користи обе руке ( црта час десном, час левом руком) обраттити се стручњаку за помоћ. Овакву ситуацију треба разрешти уз помоћ стручњака.

Уколико ваше дете није на нивоу да самостално обавља ове активности играјте се са њим горе наведених игара и са љубављу истрпљењем га осамостаљујте у обављању вакодневних животних активности.

#  СРЕЋАН ПОЛАЗАК У ШКОЛУ!